Държавен вестник, бр. 87, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  87
Ако поправката се иска от някоя от страните 
по спора, другата страна се уведомява от об­
щата или секторната помирителна комисия. 
(3) Искането за поправка от някоя от 
страните по спора трябва да бъде направено 
в срок 10 работни дни след получаване на 
помирителното предложение.
(4) Поправката става част от помирител­
ното предложение и се изпраща на страните.
Чл. 33. (1) Общите и секторните помирител­
ни комисии не разглеждат повторно спорове 
между потребители и търговци, за които е 
изготвено помирително предложение, неза­
висимо дали страните са го приели, или не. 
(2) Процедурата по тази глава се прилага 
за национални и трансгранични спорове.
Г л а в а  ш е с т а
АДМИНИСТРАТИВНО И МАТЕРИАЛНО 
ОСИГУРЯВАНЕ НА ОБЩИТЕ И СЕКТОР­
НИТЕ ПОМИРИТЕЛНИ КОМИСИИ
Чл. 34. Комисията за защита на потребите­
лите осигурява необходимия персонал, поме­
щения и съответното техническо оборудване 
за осъществяване на дейността на общите и 
секторните помирителни комисии.
Чл. 35. (1) Деловодството на общите и 
секторните помирителни комисии се води от 
секретари, които са служители на Комисията 
за защита на потребителите.
(2) Секретарите организират деловод­
ството, водят кореспонденцията, описната 
книга, участват в заседанията на общите и 
секторните помирителни комисии, изготвят и 
подписват протоколите от проведените засе­
дания и изпълняват други задачи, възложени 
от председателите на общите и секторните 
помирителни комисии.
(3) Секретарите изпращат постъпилите 
заявления и придружаващите ги документи, 
с които се иска съдействие за разрешаване на 
спор, до председателя на съответната обща 
или секторна помирителна комисия, компе­
тентна да разгледа спора, в срок 3 работни 
дни от получаването им.
Чл. 36. (1) За нуждите на помирителното 
производство Комисията за защита на потре­
бителите води следните книги:
1. входящ и изходящ регистър;
2. описна книга за образуваните помири­
телни производства;
3. книга за доказателствата.
(2) Всички книги се номерират, подпечатват 
с печата на съответните общи или секторни 
помирителни комисии и се заверяват с под­
писа на председателя на съответната обща 
или секторна помирителна комисия.
Чл. 37. (1) Във входящия регистър се 
вписват постъпилите заявления по реда на 
постъпването им заедно със свързаната с тях 
документация, а в изходящия регистър се 
вписват всички книжа, които се извеждат от 
общите и секторните помирителни комисии.
(2) Образуваните помирителни производ­
ства се вписват в описна книга, снабдена с 
азбучник. Описната книга съдържа:
1. входящ номер и дата на постъпване на 
заявлението или жалбата от платформата 
за ОРС;
2. името (наименованието) и адреса на 
подателя;
3. име/наименование на търговеца, срещу 
когото е адресирано заявлението;
4. резюме на заявлението;
5. номер на образуваното помирително 
производство;
6. брой заседания, проведени по образува­
ното помирително производство;
7. прекратяване на помирителното произ­
водство в случаите по чл. 22, ал. 1 или чл. 27;
8. номер и дата на помирителното пред­
ложение;
9. резултат от помирителното предложение 
(приемане или отхвърляне от страните).
(3) Книжата по образуваните помирителни 
производства се поставят в папки, оформени 
по образец, утвърден от председателя на Ко­
мисията за защита на потребителите. В тези 
папки по хронологичен ред се подреждат и 
протоколите от заседанията на общите и 
секторните помирителни комисии по съот­
ветното помирително производство.
(4) Постъпващите в общите и секторни­
те помирителни комисии доказателства се 
регистрират в книгата за доказателства и се 
съхраняват по подходящ начин, определен 
от председателя на Комисията за защита на 
потребителите.
Чл. 38. (1) Когато преписката по помири­
телно производство се изнася от помещението, 
където се пази, секретарят на съответната по­
мирителна комисия отбелязва във водения от 
него дневник на коя дата и на кого е дадена.
(2) Преписки по помирителни производства 
могат да се дават само на членове на общите 
и секторните помирителни комисии.
(3) По разпореждане на председателя на 
съответните общи или секторни помири­
телни комисии преписките по помирителни 
производства могат да бъдат предоставяни 
за справка и на други лица с правен интерес 
при спазване на всички законови изисквания.
(4) Не се допуска да се правят бележки, 
знаци и подчертавания в книжата по поми­
рителните производства.
Чл. 39. (1) Председателите на общите и 
секторните помирителни комисии предават в 
архива на Комисията за защита на потреби­
телите приключените през текущата година 
преписки по образуваните помирителни про­
изводства най-късно до края на месец януари 
на следващата година.